
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός Υπουργού αρμόδιου για την εποπτεία του Ορ¬ 
γανισμού Πολιτιστικής Πρωτεύουσας της Ευρώπης - 

Θεσσαλονίκη 1997. 1 

Παράταση προθεσμιών καταβολής φόρου εισοδήματος 

δόσης Οκτωβρίου 1993. . 2 

Υπαγωγή αδιαβάθμιστου προσωπικού του Πνευματικού 
Κέντρου Δήμου Ταύρου Ν. Αττικής. 3 


Τροποποίηση απόφασης περί συστάσεως Δημοτικής 


Επιχείρησης Μαρμάρων Νάουσας Ν. Ημαθίας. ... 4 
Τροποποίηση της 6537/18.6.1991 απόφασης Νο- 
μαρχ. Ημαθίας περί «Σύστασης Αναπτυξιακού Συν¬ 
δέσμου 10ης Γ.Ε. Ημαθίας». 5 

Τροποποίηση Ο.Ε.Υ. Κοινότητας Ανω Κορακιάνας 

Νομ. Κέρκυρας. 6 

Σύσταση Νομικού Προσώπου στην Κοινότητα Μεσια¬ 
νού Νομ. Κιλκίς με την επωνυμία «Πολιτιστικό Κέ¬ 
ντρο Κοινότητας Μεσιανού». 7 

Σύσταση Νομικού Προσώπου στην Κοινότητα Μεσια¬ 
νού Νομ. Κιλκίς με την επωνυμία «Αθλητικό Κέντρο 

Κοινότητας Μεσιανού». 8 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) της Κοινότητας Μαυρονερίου Νομ. Κιλ¬ 
κίς. 9 

Αντικατάσταση μελών Δ Ε Σ Ε Ν. Λευκάδας.10 

Σύσταση ίδιου νομικού Προσώπου στο Δήμο Ιωλκού Ν. 
Μαγνησίας με την επωνυμία «ΑΘΛΗΤΙΚΟΣ ΟΡΓΑ- 

ΝΙΣΜΟΣ ΔΗΜΟΥ ΙΩΛΚΟΥ».11 

Υπαγωγή του προσωπικού της Κοινότητας Τριλόφου Ν. 

Φθιώτιδας στις διατάξεις του Ν. 1188/81 .12 

Ονομασία νέου οικισμού στην Κοινότητα Μεταγγιτσίου 

Ν. Χαλκιδικής .13 

Ονομασία νέου οικισμού στο Δήμο Ιερισσού Ν. Χαλκιδι¬ 
κής .14 

Ονομασία νέου οικισμού στην Κοινότητα Στρατονίκης 

Ν. Χαλκιδικής .15 

Ονομασία νέου οικισμού στην Κοινότητα Γοματίου Ν. 

Χαλκιδικής .16 

Ονομασία νέου οικισμού στην Κοινότητα Ν. Πλαγίων Ν. 
Χαλκιδικής.17 


Διορθώσεις Σφαλμάτων 

Διόρθωση σφάλματος στη 15621/13.7.93 απόφαση 
του Νομάρχη Πειραιά...18 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 160 (1) 

Ορισμός Υπουργού αρμόδιου για την εποπτεία του Οργα¬ 
νισμού Πολιτιστικής Πρωτεύουσας της Ευρώπης - 

Θεσσαλονίκη 1997. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 παρ. 1 του Συντάγματος. 

2. Του άρθρου 16 παρ. 1 περιπτ. ε', 2 και 3 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ Α' 
137). 

3. Του άρθρου 75 του Ν. 2121/1993 «Πνευματική ιδιο¬ 
κτησία, συγγενικά δικαιώματα και πολιτιστικά θέματα» 
(ΦΕΚ Α' 25). 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, απο¬ 
φασίζουμε: 

1. Η εποπτεία του Οργανισμού Πολιτιστικής Πρωτεύου¬ 
σας της Ευρώπης - Θεσσαλονίκη 1997 ασκείται από τον 
Υπουργό Εσωτερικών Απόστολο - Αθανάσιο Τσοχατζό- 
πουλο. 

2. Για τα θέματα οργάνωσης πολιτιστικών εκδηλώσεων 
και γενικότερα για θέματα πολιτιστικής πολιτικής η επο¬ 
πτεία του Οργανισμού Πολιτιστικής Πρωτεύουσας της Ευ¬ 
ρώπης - Θεσσαλονίκη 1997 ασκείται από το Υπουργείο 
Πολιτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Αριθ. 1135969/9237-20/0016 (2) 

Παράταση προθεσμιών καταβολής φόρου εισοδήματος 
δόσης Οκτωβρίου 1993. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/1982 (ΦΕΚ 
114 Α' 82) με τις οποίες εξουσιοδοτείται ο Υπουργός Οι¬ 
κονομικών να παρατείνει, με αποφάσεις του, τις προθε¬ 
σμίες καταβολής των βεβαιωμένων χρεών προς το Δημό¬ 
σιο σε εξαιρειτικές περιπτώσεις (σεισμοί, καθυστερημέ¬ 
νες αφίξεις μηχανογραφημένων αποδεικτικών είσπραξης 
κ.λ.π.). 

2. Το γεγονός ότι πολλοί φορολογούμενοι παρέλαβαν 
εκπροθέσμως τα προεκτυπωμένα μηχανόγραφα αποδει¬ 
κτικά είσπραξης για την καταβολή του φόρου εισοδήματος 
οικονομικού έτους 1993, του οποίου η προθεσμία κατα¬ 
βολής έληξε την 29η Οκτωβρίου 1993, λόγω της μεγάλης 
καθυστέρησης αυτών κατά τη διανομή τους. 

3. Την αριθ. ΓΥ 5246/14.10.93 (ΦΕΚ 829 Β' 93) κοινή 
απόφαση του Πρωθυπουργού και του Υπουργού Οικονο¬ 
μικών, με την οποία εκχωρούνται αρμοδιότητες στους 
Υφυπουργούς Οικονομικών, αποφασίζουμε: 

Παρατείνουμε, μέχρι 10 Νοεμβρίου 1993, την προθε¬ 
σμία καταβολής του φόρου εισοδήματος φυσικών προσώ¬ 
πων, βάσει αρχικών ή τροποποιητικών δηλώσεων οικονο¬ 
μικού έτους 1993, που έληξαν στις 29 Οκτωβρίου 1993. 

Η παράταση αυτή ισχύει μόνο για όσους θα καταβάλουν 
τις οφειλές τους μέχρι την παραπάνω ημερομηνία. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 1 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕίϊΡΓΑΚΟΠΟΥΛΟΣ 
—-+- 

Αριθ. 28114 (3) 

Υπαγωγή αδιαβάθμιστου προσωπικού του Πνευματικού 
Κέντρου Δήμου Ταύρου Ν. Αττικής. 

Ο ΝΟΜΑΡΧΗΣ ΑΘΗΝΩΝ 

Με την 28114/29.10.1993 απόφαση που εκδόθηκε 
σύμφωνα με τις διατάξεις του άρθρου 3 του Ν. 1188/81 
σε συνδυασμό με τις όμοιες του Ν. 2081/92 και της 1/ 
550/7.10.92 εγκυκλίου της Γραμματείας του Υπουργικού 
Συμβουλίου και με τη σύμφωνη γνώμη του αρμόδιου Υπη¬ 
ρεσιακού Συμβουλίου, υπάγεται το αδιαβάθμιστο προσω¬ 
πικό του Πνευματικού Κέντρου του Δήμο Ταύρου στις δια¬ 
τάξεις του Α' Μέρους του Ν. 1188/81. 

Από την ανωτέρω διαπιστωτική πράξη προκαλείται δα¬ 


πάνη σε βάρος του προϋπολογισμού του Νομικού Προσώ¬ 
που του Δήμου Ταύρου ύψους 4.932.347 δρχ. και 
6.000.000 δρχ. για τα επόμενα οικονομικά έτη. 

Η παρούσα να δημοσιευθεί στην Εφημερίδα της Κυβερ¬ 
νήσεως 

Αθήνα, 29 Οκτωβρίου 1993 
Ο Νομαρχών Διευθυντής 
ΣΩΤΗΡΙΟΣ ΝΙΚΟΛΑΟΥ 

-Φ- 

Αριθ. 15075 (4) 

Τροποποίηση απόφασης περί συστάσεως Δημοτικής Επι¬ 
χείρησης Μαρμάρων Νάουσας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 260 και 261 του Δημοτικού 
και Κοινοτικού Κώδικα (Π.Δ. 323/89). 

2. Την 15724/88 απόφαση του Υπουργού Εσωτερικών, 
με την οποία έγινε η σύσταση της ανωτέρω επιχείρησης, 
όπως τροποποιήθηκε με τις 2446/91 και 1941 /92 όμοιες 
μας. 

3. Τη 251 /92 απόφαση του Δ.Σ. Νάουσας, με την οποία 
τροποποιείται η παράγραφος 3 της 15724/23.3.1988 
απόφασης του Υπουργού Εσωτερικών. 

4. Τις διατάξεις του άρθρου 27 του Ν. 2081/92 (ΦΕΚ 
154/Α710.9.92) στο οποίο προστέθηκε νέο άρθρο, το 
άρθρο 29Α, στο Νόμο 1558/85 «Κυβέρνηση και Κυβερνη¬ 
τικά Όργανα» το οποίο ρυθμίζει τον έλεγχο των δαπανών 
που προκαλούν οι κανονιστικές διοικητικές πράξεις, απο¬ 
φασίζουμε: 

Α' Νομιμοποιούμε τη 251/92 απόφαση του Δ.Σ. Νάου¬ 
σας με την οποία τροποποιείται η παράγραφος 3 της 
15724/23.3.1988 απόφαση του Υπουργού Εσωτερικών 
με την οποία συστήθηκε στο Δήμο Νάουσας η Δημοτική 
Επιχείρηση Μαρμάρων, όπως μεταγενέστερα τροποποιή¬ 
θηκε, ως εξής: 

Η Δημοτική Επιχείρηση Μαρμάρων, διοικείται από 9με- 
λές Διοικητικό Συμβούλιο, στο οποίο συμμετέχουν: 

- Πέντε (5) αιρετοί εκπρόσωποι του Δήμου, ένας εκ των 
οποίων της μειοψηφίας. 

- Έναν (1) εκπρόσωπο των εργαζομένων (αν είναι πάνω 
από 20). 

- Έναν (1) εκπρόσωπο κοινωνικού φορέα (ΤΟΕΒ). 

- Δύο (2) δημότες με πείρα στο αντικείμενο. 

Β' Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της Δημοτικής 
Επιχείρησης Μαρμάρων του Δήμου Νάουσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 20 Οκτωβρίου 1993 

Ο Νομαρχών Διευθυντής 
ΚΩΝ. ΚΑΡΑΚΩΤΣΙΟΣ 

Αριθ. 15822 (5) 

Τροποποίηση της 6537/18.6.1991 απόφασης Νομαρχ. 

Ημαθίας περί «Σύστασης Αναπτυξιακού Συνδέσμου 

10ης Γ.Ε. Ημαθίας». 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις των άρθρων 190-195 του Δ.Κ.Κ. (Π.Δ. 
323/89 - ΦΕΚ 146/Α789). 

2. Τις αποφάσεις 21/1993 και Κοιν/κού Συμβουλίου 
Κεφαλοχωρίου, 20/1993 του Κοινοτικού Συμβουλίου Ξε¬ 
χασμένης, 19/1993 του Κοιν/κού Συμβουλίου Π. Σκυλι- 
τσίου, 15/1993 του Κοιν/κού Συμβουλίου Καβασίλων, 12/ 
1993 του Κοιν/κού Συμβουλίου Σταυρού και 56/1993 του 
Κοιν/κού Συμβουλίου Επισκοπής Βέροιας. 

3. Το γεγονός ότι οι Κοιν/τες: Επισκοπής Βέροιας, Κα¬ 
βασίλων, Κεφαλοχωρίου, Ξεχασμένης, Π. Σκυλιτσίου και 
Σταυρού ανήκουν όλες στη 10η Γεωγραφική Ενότητα του 
Νομού Ημαθίας (κοινή υπουργική απόφαση 60823/ 
7.6.1990, ΦΕΚ 380/Β725.6.1990). 

4. Την 6537/18.6.1991 απόφαση Νομάρχη Ημαθίας, 
με την οποία έγινε η σύσταση του Αναπτυξιακού Συνδέ¬ 
σμου της 10ης Γ.Ε. Ημαθίας. 

5. Την 5/1993 απόφαση του Διοικητικού Συμβουλίου 
του Αναπτυξιακού Συνδέσμου της 10ης Γεωγραφικής 
Ενότητας, αποφασίζουμε: 

Τροποποιούμε την παράγραφο α του κεφαλαίου 
«Έσοδα του Συνδέσμου» ως εξής: «Η ετήσια εισφορά 
κάθε Κοιν/τας, μέλους του Συνδέσμου είναι ίση με το 3% 
των τακτικών εσόδων κάθε Κοινότητας του προηγουμέ¬ 
νου έτους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 20 Οκτωβρίου 1993 

Ο Νομαρχών Διευθυντής 
ΚΩΝ. ΚΑΡΑΚΩΤΣΙΟΣ 

-♦- 

Αριθ. ΕΣ/15911 (6) 

Τροποποίηση Ο.Ε.Υ. Κοινότητας Άνω Κορακιάνας Νομ. 

Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 

Έχοντας υπόψη: 

1. Τις διατάξεις των άρθρων 12, 30, 31,32, 38, 39 και 
45 του Κώδικα Καταστάσεως Προσωπικού Ο.Τ.Α. (Ν. 
1188/1981), όπως τροποποιήθηκαν και συμπληρώθηκαν 
με τις όμοιες του Ν. 1586/1986 και του άρθρου 26 του Ν. 
1832/89. 

2. Την αριθ. 16/1.10.93 (πρακτικό Υ.Σ.) σύμφωνη γνω¬ 
μοδότηση του Υπηρεσιακού Συμβουλίου Δημοτικών και 
Κοινοτικών Υπαλλήλων άρθρου 14 του Ν. 1586/1986, 
αποφασίζουμε: 

Εγκρίνουμε την αριθ. 8-88/93 απόφαση του Κ.Σ. Άνω 
Κορακιάνας, περί τροποποιήσεως του Οργανισμού Εσω¬ 
τερικής Υπηρεσίας της Κοινότητας, για τη σύσταση μιας 
επιπλέον θέσης Κοινοτικού Υπαλλήλου με βαθμό Γ-Α και 
αντικαταστάσεως του άρθρου 3 του ισχύοντα Ο.Ε.Υ., ως 
κατωτέρω: 


Άρθρο 3. 

Η οργανική θέση και διαβάθμιση των θέσεων του προ¬ 
σωπικού της Κοινότητας ορίζονται ως εξής: 

1. Κλάδος Διοικητικού Προσωπικού: 
α. Κλάδος ΔΕΙ Διοικητικού: 

Δύο (2) θέσεις γραμματέα με βαθμό Γ-Α. 
β. Κλάδος ΔΕΙ 5 Εισπρακτόρων: 

Μία (1) θέση Εισπράκτορα με βαθμό Γ-Α. 
Ακροτελεύτιο άρθρο: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
ύψους 300.000 δρχ. περίπου για το 1993 και 2.000.000 
δρχ. για το καθένα από τα επόμενα οικονομικά έτη. Διά 
την ανωτέρω δαπάνη, πίστωση υπάρχει στον προϋπολογι¬ 
σμό της Κοινότητας και στο σχετικό κωδικό. Για τα επό¬ 
μενα οικονομικά έτη θα προβλεφθεί ανάλογη πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 2 Νοεμβρίου 1993 

Ο Νομαρχών Δ/ντής 
ΑΡΙΣΤΕΙΔΗΣ ΛΟΥΒΡΟΣ 

-♦- 

Αριθ. Ε.9856 (7) 

Σύσταση Νομικού Προσώπου στην Κοινότητα Μεσιανού 
Νομ. Κιλκίς με την επωνυμία «Πολιτιστικό Κέντρο Κοι¬ 
νότητας Μεσιανού». 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89. 

2. Την 40/93 απόφαση του Κοινοτικού Συμβουλίου Με¬ 
σιανού, για σύσταση Ν.Π. με την επωνυμία «Πολιτιστικό 
Κέντρο Κοινότητας Μεσιανού», με σκοπό την ενίσχυση 
της πολιτιστικής δραστηριότητας της Κοινότητας και την 
οργάνωση ετήσιας εκδήλωσης με την επωνυμία «Γυναικο- 
κάστρια». 

3. Την 20530/31.3.87 εγκύκλιο 15 του ΥΠ.ΕΣ., αποφα¬ 
σίζουμε: 

1. Συνιστούμε στην Κοινότητα Μεσιανού του Νομού 
Κιλκίς, ίδιο Νομικό Πρόσωπο με την επωνυμία «Πολιτι¬ 
στικό Κέντρο Κοινότητας Μεσιανού». 

2. Σκοπός του παραπάνω Νομικού Προσώπου είναι η 
ενίσχυση της πολιτιστικής δραστηριότητας της Κοινότη¬ 
τας και η οργάνωση ετήσιας εκδήλωσης με την επωνυμία 
«Γ υναικοκάστρία». 

3. Οι πόροι το νομικού προσώπου είναι: 

α) Ετήσια επιχορήγηση της Κοινότητας ύψους 200.000 

δρχ- 

β) Εισφορές, δωρεές, χορηγίες και κληρονομίες κάθε 
είδους. 

γ) Κρατικές επιχορηγήσεις. 

4. Η στέγαση του Πολιτιστικού Κέντρου θα γίνει στο Πο¬ 
λιτιστικό Κέντρο Παλαιού Γυναικοκάστρου. 

5. Το Διοικητικό Συμβούλιο του νομικού προσώπου θα 
είναι πενταμελές και θα αποτελείται από: 

α) Τον Πρόεδρο της Κοινότητας, ως Πρόεδρο του Δ.Σ. 
β) Δύο Κοινοτικούς Συμβούλους, οι οποίοι θα ορίζονται 
από το Κοινοτικό Συμβούλιο. 

γ) Ένα μέλος του πολιτιστικού συλλόγου, που θα ορίζε¬ 
ται από το Δ.Σ. του συλλόγου. 

δ) Ένα κάτοικο της Κοινότητας, που θα ορίζεται από το 
Κοινοτικό Συμβούλιο. 

6. Η θητεία του Δ.Σ. του νομικού προσώπου θα ακολου¬ 
θεί την αντίστοιχη Κοινοτική. 

Η παρούσα λήγει με τη λήξη της παρούσας Κοινοτικής 
περιόδου. 

Το Διοικητικό Συμβούλιο εκλέγει αντιπρόεδρο και γραμ¬ 
ματέα. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
σε περίπτωση κωλύματος του Προέδρου από τον Αντιπρό¬ 
εδρο. 

8. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοινότητας 
ύψους 200.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 21 Οκτωβρίου 1993 

Ο Νομαρχών Δ/ντής 
ΒΑΣ. ΑΛΕΞΙΟΥ 

-♦- 

Αριθ. Ε.9857 (8) 

Σύσταση Νομικού Προσώπου στην Κοινότητα Μεσιανού 

Νομ. Κιλκίς με την επωνυμία «Αθλητικό Κέντρο Κοινό¬ 
τητας Μεσιανού». 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89. 

2. Την 41 /93 απόφαση του Κοινοτικού Συμβουλίου Με¬ 
σιανού, για σύσταση Ν.Π. με την επωνυμία «Αθλητικό Κέ¬ 
ντρο Κοινότητας Μεσιανού», με σκοπό την άθληση των 
πολιτών της Κοινότητας. 

3. Την 20530/31.3.87 εγκύκλιο 15 του ΥΠ.ΕΣ., αποφα¬ 
σίζουμε:, 

1. Συνιστούμε στην Κοινότητα Μεσιανού του Νομού 
Κιλκίς ίδιο Νομικό Πρόσωπο με την επωνυμία «Αθλητικό 
Κέντρο Κοινότητας Μεσιανού». 

2. Σκοπός του παραπάνω Νομικού Προσώπου είναι η 
άθληση των πολιτών της Κοινότητας. 

3. Οι πόροι το νομικού προσώπου είναι: 

α) Ετήσια επιχορήγηση της Κοινότητας ύψους 200.000 

δρχ. 

β) Εισφορές, δωρεές, χορηγίες και κληρονομιές κάθε 
είδους. 

γ) Κρατικές επιχορηγήσεις. 

4. Η στέγαση του Πολιτιστικού Κέντρου θα γίνει σε χώρο 
που θα παραχωρηθεί από την Κοινότητα. 

5. Το Διοικητικό Συμβούλιο του νομικού προσώπου θα 
είναι πενταμελές και θα αποτελείται από: 

α) Τον Πρόεδρο της Κοινότητας, ως Πρόεδρο του Δ.Σ. 

β) Δύο Κοινοτικούς Συμβούλους, οι οποίοι θα ορίζονται 
από το Κοινοτικό Συμβούλιο. 

γ) Ένα μέλος του αθλητικού συλλόγου, που θα ορίζεται 
από το Δ.Σ. του συλλόγου. 

δ) Έναν κάτοικο της Κοινότητας, που θα ορίζεται από 
το Κοινοτικό Συμβούλιο. 

6. Η θητεία του Δ.Σ. του νομικού προσώπου θα ακολου¬ 
θεί την Κοινοτική. 


Η παρούσα λήγει με τη λήξη της παρούσας Κοινοτικής 
περιόδου. 

Το Διοικητικό Συμβούλιο εκλέγει αντιπρόεδρο και γραμ¬ 
ματέα. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
σε περίπτωση κωλύματος του Προέδρου από τον Αντιπρό¬ 
εδρο. 

8. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοινότητας 
ύψους 200.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 21 Οκτωβρίου 1993 

Ο Νομαρχών Δ/ντής 
ΒΑΣ. ΑΛΕΞΙΟΥ 

-♦- 

Αριθ. Ε.9371 (9) 

Τροποποίηση του Οργανισμού Εσωτερικής Υπηρεσίας 

(Ο.Ε.Υ.) της Κοινότητας Μαυρονερίου Νομ. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81, 
του Ν. 1476/84 και 153 του ΔΚΚ (Π.Δ. 76/85). 

2. Τις διατάξεις του Ν. 1586/86 και Π.Δ. 73α/87. 

3. Τη σύμφωνη γνωμοδότηση του Υπηρεσιακού Συμ¬ 
βουλίου, που συγκροτήθηκε σύμφωνα με την παρ. 9 του 
άρθρου 14 του Ν. 1586/86, κατά τη συνεδρίασή του που 
έγινε στις 22.9.1993. 

4. Τις αριθ. 28/93 και 15/93 αποφάσεις του Κοινοτικού 
Συμβουλίου Μαυρονερίου, που αφορούν την τροποποί¬ 
ηση του Οργανισμού Εσωτερικής Υπηρεσίας της Κοινότη¬ 
τας Μαυρονερίου. 

5. Τις 53560/6.8.86, 75643/16.1.87 και 27111/ 
13.7.87 εγκυκλίους του Υπουργ. Εσωτερικών, αποφασί¬ 
ζουμε: 

Εγκρίνουμε τις αριθ. 28/93 και 15/93 αποφάσεις του 
Κοινοτικού Συμβουλίου Μαυρονερίου, που αφορούν την 
τροποποίηση του Οργανισμού Εσωτερικής Υπηρεσίας της 
Κοινότητας Μαυρονερίου, όπως αναλυτικά ορίζεται σ’ αυ¬ 
τές, ώστε η διάρθρωση και η διαβάθμιση των υπηρεσιών 
της Κοινότητας να έχει ως εξής: 

1) Α’ ΚΑΤΗΓΟΡΙΑ ΔΕ 

Κλάδος ΔΕΙ Διοικητικού 

Μία (1) θέση γραμματέα με βαθμούς Γ-Α. 

Β’ ΚΑΤΗΓΟΡΙΑ ΥΕ 

Μία (1) θέση εργάτη με σύμβαση ιδιωτικού δικαίου αορί¬ 
στου χρόνου μερικής απασχόλησης. 

2) Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοινότητας 
Μαυρονερίου, σε περίπτωση μελλοντικής κάλυψης της 
θέσης του εργάτη, ύψους 927.208,8 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 29 Οκτωβρίου 1993 

Ο Νομαρχών Δ/ντής 
ΒΑΣ. ΑΛΕΞΙΟΥ 

Αριθ. ΕΣ 7505 


( 10 ) 


Αντικατάσταση μελών Δ Ε Σ Ε Ν. Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις: 

α) Των άρθρων 32 και 33 του Ν. 4442/29 «Περί στρατι¬ 
ωτικών και ναυτικών εισφορών και ναυλώσεων». 

β) Του Ν. Δ/τος 5/84 «Διορισμός των μελών των Διοικη¬ 
τικών Δικαστηρίων περί στρατιωτικών επιτάξεων». 

2. Την αριθ. ΕΣ 7631/12.10.1990 απόφασή μας περί 
διορισμού μελών της ΔΕΣΕ Νομαρχίας Λευκάδας, όπως 
τροποποιήθηκε μεταγενέστερα. 

3. Το αριθ. Φ. 851.1 /2/50442/Σ. 127/23.9.1993 έγ¬ 
γραφο της VIII Μεραρχίας Πεζικού, αποφασίζουμε: 

Τροποποιώντας την απόφασή μας ΕΣ 7631/12.10.90 
παρ. 1 (β) και 2(β)ορίζουμε ως μέλη της ΔΕΣΕ Νομαρχίας 
Λευκάδας τους: 

1. Τακτικά μέλη: 

Στρατιωτικοί 

Αν/χης (ΠΖ) Ζιώγος Παντελής του 15 ΣΠ στη θέση του 
Τχη Ζαχαράκη Χρήστου. 

2. Αναπληρωματικά: 

β. Στρατιωτικοί 

Υπλγός (ΠΖ) Κουρκούτας Δημήτριος του 15 ΠΣ στη 
θέση του Λγου (Σ) Παπαβασιλείου Βασιλείου. 

Κατά τα λοιπά ισχύει η αριθ. ΕΣ 7631/12.10.90 από¬ 
φασή μας. 

Η παρούσα απόφαση θα δημοσιευτεί στην Εφημερίδα 
της Κυβερνήσεως. 

Λευκάδα, 22 Οκτωβρίου 1993 

Ο Νομαρχών Δ/ντής 
Κ. ΜΑΓΚΑΦΑΣ 

-♦- 

Αριθ. ΕΣ 19992 (11) 

Σύσταση ίδιου νομικού Προσώπου στο Δήμο Ιωλκού Ν. 
Μαγνησίας με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΙΩΛΚΟΥ». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 162, 163, 187 του Π.Δ. 
323/89 (Δ.Κ.Κ.). 

2. Την αριθ. 150/93 απόφαση του Δημοτικού Συμβου¬ 
λίου Ιωλκού περί σύστασης Νομικού Προσώπου με την 
επωνυμία «Αθλητικός Οργανισμός Δήμου Ιωλκού», απο¬ 
φασίζουμε: 

Συστήνουμε στον Δήμο Ιωλκού Νομικό Πρόσωπο με την 
επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΙΩΛ- 
ΚΟΥ». 

Α) Σκοπός του Νομικού Προσώπου είναι: 

1) Η φροντίδα για τη δημιουργία και λειτουργία: α) 
Αθλητικών χώρων και Γυμναστηρίων. 

Β) χώρων αθλοπαιδειών και γυμναστικής για την κάλυψη 
των αναγκών άθλησης και δημοτών, ιδιαίτερα των νέων. 

2) Η ανάπτυξη του μαζικού αθλητισμού, για την κάλυψη 
των αναγκών, κατά ηλικία κ.λπ. 

3) Η καλλιέργεια των σωματικών και πνευματικών ικανο¬ 
τήτων των Δημοτών και ιδιαίτερα των νέων. 


4) Η καλλιέργεια του φίλαθλου συναγωνιστικού πνεύμα¬ 
τος, μακριά από φανατισμό, ανταγωνισμούς και κερδο¬ 
σκοπικούς στόχους, καθώς και η αύξηση της κοινωνικότη¬ 
τας των Δημοτών. 

5) Η συνεργασία με όλους τους φορείς και παράγοντες 
(Κρατικούς, Αθλητικούς Συλλόγους, ενώσεις κ.λπ.) 

6) Η δημιουργία και λειτουργία επιτροπών γενικά για την 
αξιοποίηση κάθε δυνατότητας που θα συμβάλει στην 
πραγμάτωση των παραπάνω σκοπών. Οι σκοποί του Νομι¬ 
κού Προσώπου συγκεντρώνονται στους παρακάτω βασι¬ 
κούς τομείς: 

1) Διοικητικός και διαχειριστικός τομέας. 

2) Τομέας δημιουργίας γενικά Αθλητικών Κέντρων. 

3) Τομέας λειτουργίας των ανωτέρω Αθλητικών Κέ¬ 
ντρων. 

4) Τομέας διοργάνωσης Αθλητικών εκδηλώσεων - συ¬ 
ναντήσεων. 

5) Τομέας Δημοσίων Σχέσεων. 

Για την πραγμάτωση των ανωτέρω σκοπών θα συστα- 
θούν ανάλογα με τους τομείς Υπηρεσίες από τον ΟΕΥ που 
θα καταρτίσει το Δ.Σ. του Νομικού Προσώπου. 

Β. Πόροι του Νομικού Προσώπου είναι: 

1) Η ετήσια επιχορήγηση του Δήμου ανερχόμενη στο 
ποσό του 1.000.000 δρχ. 

2) Οι τυχόν επιχορηγήσεις του Κράτους. 

3) Κάθε είδους εισφορές, δωρεές, κληρονομιές, κλη¬ 
ροδοσίες, συνδρομές πολιτών, Οργανισμών, Σωματείων 
κ.λπ. 

4) Εισπράξεις από το αντίτιμο των πραγμάτων ή των 
Υπηρεσιών του παρέχει το Νομικό Πρόσωπο. 

5) Πρόσοδοι από τη δική του περιουσία. 

6) Κάθε νόμιμη πρόσοδος. 

Γ. Περιουσία του Νομικού Προσώπου θα είναι κάθε ακί¬ 
νητο που θα αφήνεται σ’ αυτό λόγω δωρεάς διαθήκης 
κ.λπ. 

Από τον Δήμο Ιωλκού παραχωρείται στον Αθλητικό Ορ¬ 
γανισμό η χρήση των παρακάτω χώρων για την πραγμά¬ 
τωση του σκοπού του: 

1) Όλοι οι Αθλητικοί χώροι που σήμερα υφίστανται στην 
περιοχή του Δήμου (γήπεδο ποδοσφαίρου στη θέση 
«Ανωμαλιά» του οικισμού Αγ. Ονουφρίου, γήπεδα μπά- 
σκετ στις θέσεις «Γηπεδάκι» και «Πλάι» των οικισμών Ανα- 
κασιάς και Ανω Βόλου αντίστοιχα) καθώς και όλοι οι Αθλη¬ 
τικοί χώροι που θα δημιουργηθούν στο μέλλον. 

2) Τα οικοδομήματα, οι εγκαταστάσεις και τα πάσης φύ- 
σεως κτίρια που θα ανεγερθούν στους παραπάνω χώρους. 

Δ. Όργανα Διοίκησης: 

Η Διοίκηση του Νομικού Προσώπου θα ασκείται από 
επτά (7)μελές Διοικητικό Συμβούλιο που θα απαρτίζε¬ 
ται: 

1) Από τον Δήμαρχο, ως Πρόεδρο αυτού. 

2) Από δύο (2) αιρετούς εκπροσώπους του Δήμου. 

3) Από τέσσερις (4) δημόσιες ή κατοίκους του Δήμου 
που έχουν σχέση με το αντικείμενο. 

Η θητεία των μελών του Δ.Σ. θα ακολουθεί αυτή της Δη¬ 
μοτικής Αρχής. 

Αν κατά τη διάρκεια της θητείας του Δ.Σ. εκκενωθεί 
θέση αυτού, από'οποιονδήποτε λόγο, αυτή συμπληρώνε¬ 
ται με απόφαση του Δημοτικού Συμβουλίου. 

Το αξίωμα του Μέλους του Δ.Σ. είναι τιμητικό και άμι¬ 
σθο. 

Το Διοικητικό Συμβούλιο του Οργανισμού εκλέγει τον 

Αντιπρόεδρο και τον Γραμματέα αυτού. Ο Αντιπρόεδρος 
αναπληρώνει τον Πρόεδρο όταν αυτός απουσιάζει. 

Το Νομικό Πρόσωπο εκπροσωπείται στα Δικαστήρια και 
σε κάθε άλλη Δημόσια Αρχή από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο αυτού. 

Ε. Από την ανωτέρω Κανονιστική Πράξη προκαλεΐται 
δαπάνη σε βάρος του Προϋπολογισμού του Δήμου Ιση με 
την ετήσια επιχορήγηση αυτού προς το νομικό Πρόσωπο 
ήτοι: 1.000.000 για το έτος 1993 και από 1.000.000 ετη- 
σίως μέχρι νεωτέρας απόφασης του Δημοτικού Συμβου¬ 
λίου περί τροποποίησης της επιχορήγησης ή της διάλυσης 
του Δημοτικού προσώπου. 

Η ανωτέρω δαπάνη προέρχεται από τα τακτικά έσοδα 
του Δήμου και δεν βαρύνει τον Κρατικό Προϋπολογι¬ 
σμό. 

Η παρούσα να δημοσιευθεί στην Εφημερίδα της Κυβερ- 
νήσεως. 

Βόλος, 27 Οκτωβρίου 1993 
Ο Νομαρχών Δ/ντής 
ΒΑΣ. ΜΠΑΝΑΚΑΣ 

-♦- 

Αριθ. ΕΣ 22938 (12) 

Υπαγωγή του προσωπικού της κοινότητας Τριλόφου Ν. 

Φθιώτιδας στις διατάξεις του Ν. 1188/81. 

Ο ΝΟΜΑΡΧΗΣ ΦΘΙΩΤΙΔΑΣ 

Με την ΕΣ 22938/22.10.93 απόφαση του Νομάρχη 
Φθιώτιδας, που εκδόθηκε σύμφωνα με τις διατάξεις των 
άρθρων 3 και 48 του Ν. 1188/81 και μετά από σύμφωνη 
γνωμοδότηση του Υπηρεσιακού Συμβουλίου του άρθρου 
14 του Ν. 1586/86, έγινε υπαγωγή του προσωπικού της 
Κοινότητας Τριλόφου στο Α’ Βιβλίο του αυτού Νόμου, 
επειδή συντρέχουν οι απαραίτητες οικονομικές προϋπο¬ 
θέσεις. 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της κοινότητας 
Τριλόφου, ύψους 2.050.000 δρχ. περίπου για το τρέχον 
οικον. έτος και 2.130.000 δρχ. περίπου για καθένα από τα 
επόμενα οικον. έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας Τριλόφου στον ΚΑΕ 05/ 
111 . 1 . 

Η παρούσα να δημοσιευθεί στην Εφημερίδα της Κυβερ- 
νήσεως. 

Λαμία, 22 Οκτωβρίου 1993 
Ο Νομαρχών Δ/ντής 
ΣΩΤΗΡΙΟΣ ΝΤΟΥΒΡΑΣ 

-♦- 

Αριθ. 15907 (13) 

Ονομασία νέου οικισμού στην Κοινότητα Μεταγγιτσίου Ν. 

Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 11 παρ. 2 του Π.Δ. 323/89. 

2. Την από 3.2.93 γνωμοδότηση του Συμβουλίου Τοπω¬ 
νυμιών. 


3. Την 53/91 απόφαση της Κοινότητας Μεταγγιτσίου, 
αποφασίζουμε: 

Εγκρίνουμε την 53/91 απόφαση του Κοινοτικού Συμ¬ 
βουλίου Μεταγγιτσίου που αφορά την ονομασία ανώνυμου 
οικισμού της Κοινότητας που απαγράφηκε για πρώτη 
φορά κατά τη γενική απογραφή πληθυσμού έτους 1991 
με το όνομα «Άγιοι θεόδωροι, οι» 

Από τις διατάξεις της απόφασης αυτής δεν προκαλείται 
δαπάνη σε βάρος της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 2 Νοεμβρίου 1993 

Ο Νομαρχών Δ/ντής 

ΔΙΑΜΑΝΤΗΣ ΠΡΙΤΣΑΣ 

-♦- 

Αριθ. 15906 (14) 

Ονομασία νέου οικισμού στο Δήμο Ιερισσού Ν. Χαλκιδι¬ 
κής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 11 παρ. 2 του Π.Δ. 323/89. 

2. Την από 3.2.93 γνωμοδότηση του Συμβουλίου Τοπω¬ 
νυμιών. 

3. Την 91/91 απόφαση του Δημοτικού Συμβουλίου Ιε- 
ρισσού, αποφασίζουμε: 

Εγκρίνουμε την 91/91 απόφαση του Δημοτικού Συμ¬ 
βουλίου Ιερισσού που αφορά την ονομασία ανώνυμου οικι¬ 
σμού της Κοινότητας που απαγράφηκε για πρώτη φορά 
κατά τη γενική απογραφή πληθυσμού έτους 1991 με το 
όνομα «Γαβράδια, τα» 

Από τις διατάξεις της απόφασης αυτής δεν προκαλείται 
δαπάνη σε βάρος του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 2 Νοεμβρίου 1993 

Ο Νομαρχών Δ/ντής 
ΔΙΑΜΑΝΤΗΣ ΠΡΙΤΣΑΣ 

-♦-- 

Αριθ. 15903 (15) 

Ονομασία νέου οικισμού στην Κοινότητα Στρατονίκης Ν. 

Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 11 παρ. 2 του Π.Δ. 323/89. 

2. Την από 3.2.93 γνωμοδότηση του Συμβουλίου Τοπω¬ 
νυμιών. 

3. Την 34/92 απόφαση του Κοινοτικού Συμβουλίου 
Στρατονίκης, αποφασίζουμε: 

Εγκρίνουμε την 34/92 απόφαση του Κοινοτικού Συμ¬ 
βουλίου Στρατονίκης που αφορά την ονομασία ανώνυμου 
συνοικισμού της Κοινότητας που απαγράφηκε για πρώτη 
φορά κατά τη γενική απογραφή πληθυσμού έτους 1991 
με το όνομα «Κρυονέρι, το» 

Από τις διατάξεις της απόφασης αυτής δεν προκαλείται 

δαπάνη σε βάρος της Κοινότητας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Πολύγυρος, 2 Νοεμβρίου 1993 

Ο Νομαρχών Δ/ντής 
ΔΙΑΜΑΝΤΗΣ ΠΡΙΤΣΑΣ 

- ♦- 

Αριθ. 15904 (16) 

Ονομασία νέου οικισμού στην Κοινότητα Γοματίου Ν. Χαλ¬ 
κιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 11 παρ. 2 του Π.Δ. 323/89. 

2. Την από 3.2.93 γνωμοδότηση του Συμβουλίου Τοπω¬ 
νυμιών. 

3. Την 28/90 απόφαση του Κοινοτικού Συμβουλίου Γ ο¬ 
ματίου, αποφασίζουμε: 

Εγκρίνουμε την 28/90 απόφαση του Κοινοτικού Συμ¬ 
βουλίου Γ οματίου που αφορά την ονομασία ανώνυμου οι¬ 
κισμού της Κοινότητας που απαγράφηκε για πρώτη φορά 
κατά τη γενική απογραφή πληθυσμού έτους 1991 με το 
όνομα «Πύργος Χιλιαδούς, ο» 

Από τις διατάξεις της απόφασης αυτής δεν προκαλείται 
δαπάνη σε βάρος της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 2 Νοεμβρίου 1993 

Ο Νομαρχών Δ/ντής 
ΔΙΑΜΑΝΤΗΣ ΠΡΙΤΣΑΣ 


Αριθ. 15905 (17) 

Ονομασία νέου οικισμού στην Κοινότητα Ν. Πλαγίων Ν. 

Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 11 παρ. 2 του Π.Δ. 323/89. 

2. Την από 9.12.91 γνωμοδότηση του Συμβουλίου Το¬ 
πωνυμιών. 

3. Την 36/90 απόφαση του Κοινοτικού Συμβουλίου Ν. 
Πλαγίων, αποφασίζουμε: 

Εγκρίνουμε την 36/90 απόφαση του Κοινοτικού Συμ¬ 
βουλίου Ν. Πλαγίων που αφορά την ονομασία ανώνυμου 
οικισμού της Κοινότητας που απαγράφηκε για πρώτη 
φορά κατά τη γενική απογραφή πληθυσμού έτους 1991 
με το όνομα «Μετόχι, το». 

Από τις διατάξεις της απόφασης αυτής δεν προκαλείται 
δαπάνη σε βάρος της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 2 Νοεμβρίου 1993 

Ο Νομαρχών Δ/ντής 
ΔΙΑΜΑΝΤΗΣ ΠΡΙΤΣΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(18) 

Διορθώνεται η 15621/13.7.1993 απόφαση του Νο¬ 
μάρχη Πειραιά που δημοσιεύθηκε στο ΦΕΚ 616/13.8.93 
(τεύχος Β ), από το λανθασμένο ΔΗΜΟΤΙΚΟ ΠΝΕΥΜΑ¬ 
ΤΙΚΟ ΚΕΝΤΡΟ Η ΑΝΑΓΎΡΟΣ στο σωστό «ΔΗΜΟΤΙΚΟ 
ΠΝΕΥΜΑΤΙΚΟ ΚΕΝΤΡΟ - Ο ΑΝΑΓΥΡΟΥΣ». 

(Από τη Νομαρχία Πειραιά) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ <3Β 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52 48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » 

» 

Β 

» 

30.000 

» 

1.500 

Υ) 

» » 

» 

Γ 

» 

10.000 

» 

500 

δ) 

» » 

» 

Δ' 

» 

30.000 

» 

1.500 

ε) 

» » 

» 

Αναπτυξιακών Πράξεων 

» 

20.000 

» 

1.000 

στ) 

» » 

» 

ΙΝΙ.Π.Δ.Δ. 

» 

10.000 

» 

500 

ζ) 

» » 

» 

ΠΑΡΑΡΤΗΜΑ 

» 

5.000 

» 

250 

η) 

» » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » 

» 

Αν. Ειδικού Δικαστηρίου 

» 

3.000 

» 

150 

0 

» » 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 




Πληροφορίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















